APCS คว้างานก่อสร้าง-ขายวัสดุอุปกรณ์ มูลค่ารวม 520.26 ลบ.
APCS คว้างานก่อสร้าง-ขายวัสดุอุปกรณ์ มูลค่ารวม 520.26 ลบ.
9 เม.ย. 2561

บริษัท เอเซีย พรีซิชั่น จำกัด (มหาชน) หรือ APCS ระบุว่า บริษัทย่อย 2 แห่งได้ลงนามสัญญาให้บริการงานก่อสร้าง และขายวัสดุอุปกรณ์ ให้กับบริษัทเอกชนหลายแห่ง มูลค่ารวม 520.26 ล้านบาท
โดยบริษัท เอทู เทคโนโลยี จำกัด ซึ่งเป็นบริษัทย่อยที่บริษัทถือหุ้นอยู่ร้อยละ 100 ได้ลงนามในสัญญาให้บริการงานก่อสร้าง ประกอบด้วย งานจ้างออกแบบ จัดหา ติดตั้ง และก่อสร้างสถานีไฟฟ้า โรงไฟฟ้าพลังงานทดแทนโดยใช้เชื้อเพลิงแปรรูปจากขยะชุมชน (RDE) จำนวน 1 สัญญา มูลค่าโครงการ 50 ล้านบาท ระยะเวลาดำเนินการ 364 วัน
รวมทั้งงานก่อสร้างและติดตั้งวัสดุอุปกรณ์ โรงไฟฟ้าพลังงานแสงอาทิตย์ จำนวน 6 สัญญา มูลค่าโครงการ 221.44 ล้านบาท ระยะเวลาดำเนินการ 276 วัน
ขณะเดียวกันบริษัท เอพีซีเอส เทคโนโลยี จำกัด (บริษัท เอทู เทคโนโลยี จำกัด ถือหุ้นในสัดส่วนร้อยละ 100) ได้ลงนามในสัญญาขายวัสดุอุปกรณ์ สำหรับโครงการโรงไฟฟ้าพลังงานแสงอาทิตย์ ทั้งหมด 6 สัญญา โดยมีมูลค่าโครงการ 248.82 ล้านบาท และมีระยะเวลาดำเนินการ 240 วัน